tomron87/hebrew-wikipedia-sentences-corpus huggingface dataset:
ב-2024 השתתפה בסדרות "רוח צפונית" ו"הסדרתיים".
החל מ-2025 היא משתתפת בעיבוד העברי של המחזמר "היי אוון הנסן" בתיאטרון הקאמרי, בו תחלוק תפקיד עם נוי הלפרין לצד טלי אורן, אלון סנדלר ועוד.
עוד באותה שנה גולבי משתתפת בסדרת הטלוויזיה "רשת מרגלים" בתפקיד אסתר, סוכנת מוסד.
גולבי היא בת זוגו של השחקן והתסריטאי אור בוטבול אותו הכירה בסטודיו למשחק ניסן נתיב.
"דיאנה גולבי – הרגעים הגדולים" (ספטמבר 2010)
פרסשנהקטגוריהעבורתוצאהמקורפרס האקדמיה הישראלית לטלוויזיה2024שחקנית משנה בסדרת דרמהמנאייכ
דיאן קארול הייתה שחקנית וזמרת אמריקאית.
קארול זכתה בפרס גלובוס הזהב על תפקידה בסיטקום "ג'וליה".
הייתה מועמדת לפרס אוסקר לשחקנית הטובה ביותר בשנת 1975 על הופעתה בסרט "קלודין".
הייתה האפרו אמריקאית הראשונה שזוכה בפרס טוני על הופעתה במחזה "ללא מיתרים".
קארול נולדה בשם קארול דיאן ג'ונסון ברובע הברונקס בניו יורק, וגדלה בשכונת הארלם.
קארול עסקה במוזיקה כבר מגיל צעיר וכילדה שרה במקהלת כנסיית הארלם וניגנה בפסנתר.
למדה משחק ושירה באופן מקצועי ב"תיכון פיורלו לה גוארדיה לאומנות ולמוזיקה".
קארול נישאה ארבע פעמים: נישואיה הראשונים היו עם המפיק מונט קאיי, בתם היא העיתונאית סוזנה קאיי באמפורד.
נישואיה השניים היו לאיש העסקים מלאס וגאס פרד גלושמן, ממנו התגרשה לאחר שדיווחה שפגע בה פיזית.
נישואיה השלישים היו לעורך המגזין רוברט דהלאון שנהרג בתאונת דרכים.
נישואיה הרביעיים היו למוזיקאי ויק דאמון ונמשכו כתשע שנים.
קארול החלימה מסרטן השד והייתה פעילה בקרב נשים להעלאת המודעות למחלה.
החלה לשחק בקולנוע בתקופת הפריצה של השחקנים ממוצא אפרו אמריקאי.
את התפקיד הראשון שלה קיבלה קארול בקומדיה המוזיקלית של אוטו פרמינגר "כרמן ג'ונס" בתור מיירת חברתה של הזמרת כרמן ג'ונס (דורותי דנדרידג' המועמדת השחורה הראשונה לפרס האוסקר).
הופיעה בקומדיה מוזיקלית מצליחה נוספת של פרמינגר שהציגה את הקהילה השחורה בארצות הברית, "פורגי ובס".
שיחקה את קוני למפסון, צעירה אמריקאית המתאהבת בנגן הג'אז אדי קוק (סידני פואטייה) בדרמה "פריז בלוז".
בשנת 1962 הפכה קארול לאפרו אמריקאית הראשונה שזוכה בפרס הטוני על הופעתה במחזהו של ריצ'רד רוג'רס "ללא מיתרים".
קארול הועמדה לפרס אוסקר לשחקנית הטובה ביותר ולפרס גלובוס הזהב על הופעתה באחד מסרטי המיינסטרים של החברה האפרו אמריקאית של שנות ה-70 "קלודין" , בסרט שיחקה את התפקיד הראשי של קלודין פריס, אם חד הורית לשישה ילדים המתגוררת בשכונת הארלם ומתקיימת בעיקר מרשויות הרווחה.
ב-1968 הייתה קארול לשחקנית השחורה הראשונה שמקבלת תפקיד ראשי בטלוויזיה האמריקאית, הובילה את קאסט הסיטקום האפרו אמריקאי "ג'וליה" במשך שלוש עונות שבמהלכן זכתה בפרס גלובוס הזהב לשחקנית הטלוויזיה הטובה ביותר והייתה מועמדת לפרס אמי.
ב-1984 הצטרפה אל אופרת הסבון המצליחה "שושלת" ושיחקה במשך חמש עונות את אשת העסקים דומיניק דבראו אחותו למחצה של גיבור הסדרה בלייק קרינגטון (ג'ון פורסיית'), שיחקה את הדמות גם בסדרה שיצאה בעקבותיה "משפחת קולבי".
שיחקה בקומדיית המצבים "עולם אחר" את מריון אמה של ויטלי גילברט וקיבלה מועמדות אמי שלישית.
בשנת 2002 גילמה את השופטת דיסט בסדרת הדרמה המשפטית "בית המשפט" ב-ABC, שבוטלה לאחר עונה אחת.
ב-2008 שיחקה בהופעת אורח בסדרה "האנטומיה של גריי" בתפקיד ג'יין, אמו של מנתח הלב פרסטון ברק, והועמדה בפעם הרביעית לפרס אמי.
מ-2009 שיחקה בשש עונותיה של סדרת הדרמה "צווארון לבן" את האלמנה המבוגרת ג'ון אלינגטון.
דיאן קנון היא שחקנית קולנוע, תסריטאית, מפיקה ובמאית אמריקאית יהודייה מומרת, זוכת פרס גלובוס הזהב.
הייתה מועמדת לשלושה פרסי אוסקר על הופעותייה בסרטים "בוב וקרול וטד ואליס" ו"השמיים יכולים לחכות" ועל סרטה הקצר "מספר אחד".
נולדה בשם סמיל דיאן פריזן (Samille Diane Friesen) בעיר טקומה שבמדינת וושינגטון לקלייר לבית פורטנוי ולבן פריזן.
אמה הייתה יהודייה שהיגרה מרוסיה ואביה היה נוצרי בפטיסטי.
בשנת 1965 התחתנה קנון עם השחקן הבריטי מועמד שני פרסי אוסקר קרי גרנט שהיה מבוגר ממנה ב-33 שנה.
משלוש שנות נישואיהם נולדה ב-1966 השחקנית ג'ניפר גרנט.
בשנת 1985 נישאה לבעלה השני המפיק סטנלי פימברג, ממנו התגרשה לאחר שש שנים.
קנון התנצרה והיום היא מחשיבה את עצמה כנוצרית אדוקה.
קנון התפרסמה לראשונה ב-1969 בדרמה הקומית "בוב וקרול וטד ואליס" בדמותה של אליס הנדרסון אשתו של טד (אליוט גולד), הועמדה על התפקיד לפרס אוסקר לשחקנית המשנה הטובה ביותר ולשני פרסי גלובוס הזהב בקטגוריות פריצת השנה והשחקנית הקומית הטובה ביותר.
שיחקה לאחר מכן בסרטו של סידני לומט "קלטות אנדרסון" בתור אינגריד חברתו של האסיר המשוחרר ג'ון "דיוק" אנדרסון (שון קונרי) ובסרט השישי בסדרת סרטי "הפנתר הוורוד" של בלייק אדוארדס.
ב-1976 הועמדה קנון כתסריטאית, במאית ועורכת לפרס אוסקר לסרט הקצר הטוב ביותר על סרטה "מספר אחד".
בשנת 1978 זכתה קנון בפרס גלובוס הזהב לשחקנית המשנה הטובה ביותר ובפרס סאטורן על הופעתה בפנטזיה הקומית של וורן בייטי "השמיים יכולים לחכות" בתור ג'וליה אשתו הבוגדנית של המיליונר לאו פרנסוורת'.
קנון הייתה הפייבוריטית לזכייה בפרס האוסקר על התפקיד, אך הפסידה בסופו של דבר למגי סמית'.
בשנות ה-80 התפרסמה לצידו של אל פצ'ינו בקומדיה "אותור!
אותור!" בתור השחקנית אליס דטרויט ובדרמה "הדרך חזרה" בתור אשתו של הזמר באק בונהאם.
ב-1992 שיחקה לצד קריס קריסטופרסון ב "חג המולד בקונטיקט", גרסה טלוויזיוניתשל קומדיה רומנטית באותו שם מ-1945
ב-1997 הופיעה לצידם של ג'ק למון ווולטר מתאו בקומדיה "קומדיה בלב הים".
קנון השתתפה ב-17 פרקים בסדרה "אלי מקביל" בתפקיד השופטת ג'ניפר קון.
ב-2003 שיחקה בקומדיית הפשע "קנגורו ג'ק" בתור אנה אמו של מעצב השיער צ'ארלי קארבון (ג'רי אוקונל).
הרפתקאותיו של מלפפון חמוץ (1993)
הבלש בעל רגלי הקטיפה (1997)
דיאן ראדיץ' (בסרבית: Дејан Радић / Dejan Radić; נולד ב-8 ביולי 1980 באינג'יה שבסרביה) הוא כדורגלן עבר סרבי ששיחק בעמדת השוער.
ראדיץ' החל את הקריירה שלו בקבוצת הנוער של פ.צ.
ב-2000 הוא התחיל לשחק בהרכב הקבוצה.
בעונת 2003/2004 הושאל ראדיץ' למועדון ראדניצ'קי באוגרד.
בינואר 2004 עבר לאלניה ולדיקווקז, שם רשם 26 הופעות.
בקיץ 2005 חזר לסרביה ושיחק במועדון וויבודינה נובי סאד במשך חצי שנה.
בינואר 2007 עבר ראדיץ' לספרטק נלצ'יק שם שיחק 3 עונות ורשם 43 הופעות.
בינואר 2010 חתם חוזה עם רוסטוב לשנתיים.
במחזור השישי בעונת 2011/2012 נפצע קשה במשחק מול טרק גרוזני עקב התנגשות עם חלוץ טרק זאור סדאייב.
בשל כך הוא נאלץ לעבור נפרקטומיה (כריתת כליה).
בסוף חודש מאי הוא התחיל אימונים קלים, אולם מאוחר יותר החליט לפרוש ממשחק פעיל.
ראדיץ' נשוי ואב לשני בנים ובת.
אשתו דראגנה מאינג'יה, פרוור של בלגרד, שם הם הכירו ב-1998.
היילנד דיאנדרה ג'ורדן הבן הוא כדורסלן אמריקאי, שמשחק דנבר נאגטס מליגת ה-NBA, בעמדת הסנטר.
ג'ורדן הוא בגובה 2.11 מטר והוא ידוע ביכולות האתלטיות המרשימות שלו.
ג'ורדן נולד ביוסטון שבטקסס, ולמד בתיכון אפיסקופלי בעיר.
בשנתו השלישית בתיכון רשם של 16.5 נקודות, 14.0 ו-7.0 חסימות למשחק, ובארבע שנותיו במדי קבוצת הכדורסל של התיכון נבחר פעמיים לחמישייה המצטיינת במדינה.
עם סיום לימודיו התיכוניים, נרשם ג'ורדן ללימודים כלליים באוניברסיטת טקסס A&M, והחל לשחק במדי קבוצת הכדורסל של האוניברסיטה המשחקת בחטיבת "ביג 12" של ה-NCAA.
בעונת ה שותף ג'ורדן ב-35 משחקים, בהם הוביל את הקבוצה עם 6.0 ריבאונדים ו-1.3 חסימות, והוסיף 7.9 נקודות למשחק.
הוא סייע לקבוצתו להעפיל לטורניר אליפות החטיבה, הודחה בחצי הגמר מול אוניברסיטת קנזס.
בטורניר אליפות המכללות ניצחה הקבוצה בסיבוב הראשון את אוניברסיטת בריגהאם יאנג, אך בסיבוב הבא, בשלב רבע גמר הטורניר האזורי הפסידה בתוצאה 49–51 ל-UCLA.
לאחר שנה אחת בלבד במכללות, העמיד עצמו ג'ורדן לבחירה בדראפט ה-NBA לשנת 2008, ונבחר במקום ה-35 על ידי לוס אנג'לס קליפרס.
בעונת הרוקי שלו, שימש ג'ורדן כמחליפו של מרקוס קמבי, מתחת לסלים.
הוא שותף ב-53 משחקים, בהם עלה בחמישייה ב-13, וקיבל קרדיט מועט כשעלה לשחק 14.5 דקות בממוצע, בהן רשם 4.3 נקודות ו-4.5 ריבאונדים.
הקליפרס סיימו את העונה עם 19 ניצחונות בלבד מול 63 הפסדים והיו לאחת הקבוצות החלשות בליגה.
בעונתו השנייה בליגה, עונת , עזב קמבי את המועדון וכריס קיימן תפס את מקומו כסנטר הפותח.
ג'ורדן שותף ב-70 משחקים, בהם עלה ל-16.2 דקות ותרם 4.8 נקודות ו-5.0 ריבאונדים.
הוא סייע לקבוצתו לסיים במאזן טוב יותר של 29 ניצחונות מול 53 הפסדים, ובמקום ה-12 במערב, שאינו מוביל להעפלה למשחקי הפלייאוף.
לקראת עונת שב בלייק גריפין מפציעה שהותירה אותו מחוץ למגרשים בכל העונה הקודמת.
ג'ורדן החל להוות בורג משמעותי יותר בקבוצה, כשהפך לשחקן חמישייה ופתח ב-66 משחקים בהם תרם 7.1 נקודות ו-7.2 ריבאונדים והיה לחוסם המצטיין של קבוצתו עם 1.8 למשחק.
הקליפרס סיימו את העונה עם 32 ניצחונות, אך פעם נוספת לא העפילו למשחקי הפלייאוף.
בעונת , שהייתה עונה מקוצרת בשל שביתת השחקנים, עלה ג'ורדן בחמישייה הפותחת בכל 66 משחקי העונה הסדירה.
עם הגעתו ב של כריס פול תמורת קיימן, אריק גורדון ואל פארוק אמינו, הפכה הקליפרס לכוח משמעותי יותר בליגה.
ג'ורדן תרם 7.4 נקודות, 8.3 ריבאונדים והיה פעם נוספת לחוסם המצטיין של קבוצתו עם 2.0 למשחק.
הוא סייע לקבוצתו לסיים את העונה עם 40 ניצחונות מול 26 הפסדים בלבד, ובמקום החמישי במערב.
במשחקי הפלייאוף גברה הקליפרס על ממפיס גריזליס בשבעה משחקים בסיבוב הראשון, והודחה בסיבוב השני ב של 0–4 מול סן אנטוניו ספרס.
ג'ורדן פתח בחמישייה בכל 11 המשחקים, ותרם 4.5 נקודות ו-5.3 ריבאונדים בלבד למשחק.
בקיץ 2018 חתם ג'ורדן על חוזה בדאלאס מאבריקס, לאחר 10 עונות עם הקליפרס.
בפברואר 2019, לאחר כחצי עונה בדאלאס, הועבר לניו יורק ניקס יחד עם דניס סמית', וסלי מת'יוז ושתי בחירות דראפט עתידיות, בתמורה לקריסטפס פורזינגיס, טים הארדוויי, קורטני לי וטריי ברק.
ב-6 ביולי 2019 חתם על חוזה בברוקלין נטס.
ביוני 2020 הודיע כי נדבק בנגיף הקורונה, ועל כן לא ישתתף עם קבוצתו במשחקי המשך עונת ב"בועה באורלנדו".
בספטמבר 2021 הועבר בטרייד לדטרויט פיסטונס, ומיד שוחרר ממנה.
ב-9 בספטמבר 2021, יומיים לאחר שחרורו מהפיסטונס, חתם ג'ורדן על חוזה בלוס אנג'לס לייקרס.
ב-1 במרץ 2022 שוחרר מהקבוצה.
ב-3 במרץ 2022 חתם ג'ורדן בפילדלפיה 76' עד לסוף העונה וחזר לשתף פעולה תחת המאמן דוק ריברס.
ב-13 ביוני 2023 זכה באליפות הראשונה שלו עם דנבר נאגטס.
ג'ורדן הוא טבעוני ואף משקיע של חברת ביונד מיט לפיתוח של חלופות מהצומח לבשר.(הסרטון לא זמין)
דיאן ראצ'וניצה (בקרואטית: Dean Računica; נולד ב-5 בדצמבר 1969), הוא כדורגלן עבר קרואטי ששיחק בעמדת הקשר, וכיום עוזר מאמן בקבוצת וסט ברומיץ' אלביון.
ראצ'וניצה החל את הקריירה במחלקת הנוער של שיבניק, ובשנת 1986 עלה לקבוצה הבוגרת של המועדון, ששיחקה לפרקים בליגת העל היוגוסלבית.
בשנת 1992, עם עצמאותה של קרואטיה, הצטרף להיידוק ספליט מליגת העל הקרואטית, ובעונתו הראשונה במועדון זכה עמה בגביע הקרואטי.
באותה שנה ערך את הופעת הבכורה שלו בנבחרת קרואטיה החדשה, במשחק מול נבחרת מקסיקו בזאגרב, וכבר באותו משחק כבש את שער הבכורה שלו בנבחרת.
בשנת 1994 זכה עם היידוק ספליט באליפות, ורשם הופעה שנייה ואחרונה בנבחרת קרואטיה, במשחק מול נבחרת סלובקיה בברטיסלאבה.
בינואר 1995 עבר לקבוצת אוסטריה זלצבורג מהבונדסליגה האוסטרית, ועמה זכה בשתי אליפויות.
לאחר שנתיים וחצי בזלצבורג חזר להיידוק ספליט, ושיחק במדיה שנתיים נוספות.
לקראת עונת 1999/2000 הובא ראצ'וניצה לישראל על ידי המאמן דרור קשטן, וחתם בקבוצת הפועל תל אביב.
את שער הבכורה שלו בקבוצה כבש בניצחון 0-2 על הפועל באר שבע ברבע גמר גביע המדינה, ובתום העונה זכה עם הקבוצה בדאבל, לאחר שבגמר הגביע כבש את השער הראשון במשחק מול בית"ר ירושלים, וכן כבש את שער הניצחון בבעיטות הכרעה.
בעונה שלאחר מכן שיחק עם הקבוצה במוקדמות ליגת האלופות, ובפברואר 2001 שוחרר מהקבוצה בעקבות החתמתו של דמיטרי מיכאלנקו, ועבר לעירוני ראשון לציון, שם שיחק עד תום העונה.
לאחר שעזב את ישראל עבר ראצ'וניצה לשחק בקבוצת צ'ונגצ'ינג ליפאן מהליגה הסינית.
בשנת 2002 חזר להיידוק ספליט, זכה עמה בגביע נוסף, ובעונתו האחרונה בקריירה זכה באליפות נוספת.
ב-12 ביולי 2004 פרש ממשחק פעיל, לאחר שנתגלו בעיות בלבו, וזכה למשחק פרידה חגיגי בין היידוק ספליט לנבחרת כוכבים קרואטים שכללה, בין היתר, את רוברט פרוסינצ'קי וסלאבן ביליץ'.
לאחר פרישתו שימש כעוזר מאמן בהיידוק ספליט, ואימן לסירוגין גם את קבוצות הנערים והנוער של המועדון.
לקראת יורו 2008 מינה אותו מאמן נבחרת קרואטיה, סלאבן ביליץ', לסקאוט האחראי על צפייה בנבחרות היריבות.
בשנת 2010 החל לשמש כמאמן ראשי בליגות הנמוכות בקרואטיה, תחילה בקבוצת NK אוסקוק.
בשנת 2012 מונה למאמנה של NK ג'ונאק סינג' מליגת המשנה.
בשנת 2015 שימש כעוזר מאמן קבוצת דונאיסקה סטרדה מליגת העל הסלובקית.
בשנת 2017 מונה לעוזר מאמן בקבוצה האוסטרלית מלבורן נייטס, ובשנת 2018 מונה לסקאוט בקבוצת אל-איתיחאד מערב הסעודית.
ביוני 2019 מונה ראצ'וניצה לעוזרו של סלאבן ביליץ', מאמן וסט ברומיץ' אלביון מליגת המשנה באנגליה, ובתום עונת 2019/2020 העפיל עם הקבוצה לפרמייר ליג.
דיאנה הוא סרט דרמה ביוגרפי משנת 2013 בבימויו של אוליבר הירשבייגל.
הסרט מספר על השנתיים האחרונות בחייה של דיאנה, הנסיכה מוויילס.
את דמותה של דיאנה מגלמת השחקנית האוסטרלית נעמי ווטס.
הבכורה העולמית נערכה בלונדון ב-5 בספטמבר 2013. הבכורה הישראלית התקיימה ב-10 בספטמבר 2013.
נעמי ווטס בתפקיד הנסיכה דיאנה
נאבין אנדרוס בתפקיד ד"ר חסנאת ח'אן
קרס אנבר בתפקיד דודי אל-פאיד
לאורנס בלכר בתפקיד הנסיך ויליאם
הארי הולנד בתפקיד הנסיך הארי
דאגלס הודג' בתפקיד פול בורל
ג'רלדין ג'יימס בתפקיד אונאג טופולו
צ'ארלס אדוארדס – פטריק ג'פסון
תסריט הסרט נכתב על ידי סטפן ג'פריס ומבוסס על ספרה של קייט ס'נלס משנת 2001.
הסרט קיבל ביקורות שליליות בעולם וציוני דירוג נמוכים.
דיאנה אבגר (12 באוקטובר 1859, ראנגון, בורמה הבריטית – 8 ביולי 1937, יוקוהמה, יפן) הייתה דיפלומטית ארמנית.
היא האישה הארמנית הראשונה ששימשה שגרירת מדינה, וככל הנראה האישה הראשונה בכלל ששימשה שגרירה בעת המודרנית.
דיאנה אנאהיט אגאבקיאן, שנטבלה בשם גאיאן, נולדה בבורמה הבריטית כצעירה בין שבעה ילדים לאב הודי-ארמני שהיגר לשם מאספהאן בפרס.
אימה, אווט, הייתה ממשפחת טטאוס אווטום במחוז שיראז בפרס.
היא גדלה בקולקטה והתחנכה במנזר.
היא רכשה שליטה באנגלית, ארמנית, ובהינדוסטנית.
היא נישאה לאפקאר מייקל אפקאר, נצר לבית אפגר מניו ג'ולפה, אותו רובע ארמני באספהאן ממנו באו הוריה.
משפחת אפקאר שגשגה כמשפחת סוחרים ברחבי דרום-מזרח אסיה, והתמחתה ביצוא ויבוא פנינים.
בשנת 1891 עקרה עם בעלה ליפן כדי להרחיב את עסקי המשפחה.
היא ילדה 5 ילדים, מתוכם שלושה הגיעו לבגרות.
כאשר הרפובליקה הראשונה של ארמניה זכתה בעצמאות ב-28 במאי 1918, עדיין לא הכירו בה מדינות העולם.
בשנת 1920, הודות למאמציה של אבגר, יפן הייתה המדינה הראשונה שהכירה בארמניה.
מתוך הערכה לפועלה זה, מינה אותה האמו אוהנג'ניאן, ששימש אז שר החוץ של ארמניה, שגרירת כבוד ליפן.
עם היבלעותה של ארמניה בברית המועצות, בוטל המינוי שלה.
לאחר שהעבירה את הטיפול בעסקי המשפחה ביפן לבנה, התפנתה אבגר לעסוק בכתיבה ובפעילות הומניטרית.
היא פרסמה מאמרים וחיבורים עיוניים על אוכלוסיות מדוכאות, ובמיוחד על הארמנים תחת האימפריה העות'מאנית, וכן על יחסים בינלאומיים ועל השלכות האימפריאליזם על מצב העולם ועל סכסוכים בינלאומיים.
בגיל 67 החלה לסבול מליקויי ראייה, אובדן שמיעה, ודלקת פרקים.
היא הלכה לעולמה ב-8 ביולי 1937 ביוקוהמה, ונקברה בבית עלמין לזרים לצד בעלה.
דיאנג'לו דאנטה ראסל הוא כדורסלן אמריקאי, המשחק בקבוצת ברוקלין נטס מליגת ה-NBA
ראסל נולד וגדל בלואיוויל שבקנטקי.
החל ללמוד בתיכון מקומי, אך לאחר שנה אחר עבר לתיכון אקדמיית מונטורדה בפלורידה, המפורסם בטיפוח כדורסלנים.
הוא שיחק לצד כוכב התיכון, האוסטרלי בן סימונס, וזכה עם הקבוצה פעמיים באליפות ארצות הברית לתיכונים, ב-2013 וב-2014. ב-2014 נבחר למשחק מקדונלד'ס אול-אמריקן.
בעונת 2014/2015 שיחק בנבחרת הכדורסל של אוניברסיטת המדינה של אוהיו, הוא פתח בכל המשחקים ורשם ממוצע של 19.3 נקודות, 5.7 ריבאונדים ו-5 אסיסטים למשחק.
הוא נבחר לחמישיית העונה של ה-NCAA.
ביוני 2015 נבחר בבחירה השנייה בסיבוב הראשון של דראפט ה-NBA על ידי לוס אנג'לס לייקרס.
את העונה סיים עם ממוצע של 13.2 נקודות למשחק ונבחר לחמישיית הרוקיז השנייה של העונה ב-NBA.
את העונה השנייה סיים עם ממוצע של 15.6 נקודות.
לאחר עונת הועבר בטרייד לברוקלין נטס לצד טימופיי מוזגוב, תמורת ברוק לופז והזכויות להחתמתו של קייל קוזמה, הבחירה ה-27 בדראפט של אותה שנה.
בעונת נבחר בפעם הראשונה בקריירה להשתתף במשחק האולסטאר של ה-NBA, כמחליפו של ויקטור אולדיפו הפצוע.
ביולי 2019 סיכם על חוזה בגולדן סטייט ווריורס, והועבר אליה במסגרת עסקת "החתמה והעברה" (sign and trade), בתמורה לקווין דוראנט.
בפברואר 2020, לאחר 33 משחקים בלבד בגולדן סטייט, הועבר יחד עם אומארי ספלמן וג'ייקוב אוואנס בטרייד למינסוטה טימברוולבס, בתמורה לאנדרו ויגינס ושתי בחירות דראפט עתידיות.
ב-9 בפברואר 2023, עבר ראסל חזרה ללוס אנג'לס לייקרס במסגרת של טרייד משולש .
ב-29 בדצמבר 2024, ראסל הועבר בטרייד, לצד מקס לואיס ו3 בחירות סיבוב שני ל-ברוקלין נטס בתמורה ל-דוריאן פיני-סמית' ושייק מילטון.
דיאן ראדוניץ' (בקרואטית: Dejan Radonjić, נולד ב-23 ביולי 1990) הוא כדורגלן קרואטי המשחק בעמדת החלוץ בקבוצת שיבניק.
ראנדוניץ' נולד בטטנאג בדרום גרמניה, הוא החל לשחק בגיל צעיר בקבוצת אולם המקומית, לפני שעבר ב-2008 למחלקת הנוער של באיירן מינכן.
ב-2010 הצטרף לקבוצה הבוגרת של רוונסבורג מהליגה החמישית הגרמנית.
לאחר מכן עבר לאריסקריץ' בה שיחק שנתיים.
בינואר 2013 עבר לזרינסקי אוזליז' בה הבקיע 33 שערים ב-24 הופעות בליגה.
בקיץ 2014 ראדוניץ' חתם בדינמו זאגרב אלופת קרואטיה עבור 500,000 יורו.
ב-18 ביולי 2014 ערך את הופעתו הבכורה בקבוצה בניצחון 4-0. ב-4 באוגוסט 2014 הושאל לעונה אחת לאיסטרה 1961.
ב-26 באוגוסט 2015, יום לאחר שמכבי תל אביב הבטיחה את העפלתה לשלב הבתים של ליגת האלופות 2015/2016, הושאל ראדוניץ' לקבוצה מדינמו זאגרב לעונה אחת עם אופציה להארכה.
ב-12 בספטמבר ערך את הופעת הבכורה במדי מכבי בתיקו 1:1 נגד עירוני קריית שמונה.
ב-27 בינואר 2016 הושאל להפועל רעננה עד לסוף העונה.
ב-30 בינואר ערך את הופעת הבכורה בניצחון 1:0 על מכבי פתח תקווה בו בישל את שער הניצחון.
ב-9 באפריל כבש את שערו הראשון בקבוצה בהפסד 3:2 לבני סכנין.
ב-3 במאי 2016 שוחרר ראדוניץ' מרעננה.
ב-25 ביולי 2016 הושאל ראדוניץ' ללוקומטיבה לעונה אחת.
בקיץ 2019 עבר לקבוצת קריליה סובייטוב סמרה מליגת העל הרוסית בכדורגל.
ב-11 בספטמבר 2020 חתם בקינגדאו הונחאי הסינית.
גָָבֶּלְְדוֹן היא סופרת אמריקאית, המוכרת בשל הסדרה "נוכרייה".
ספריה ממזגים מספר סוגות, עם אלמנטים של רומנים היסטוריים, רומנטיים, מסתורין, הרפתקה, ומדע בדיוני/פנטזיה.
סדרת "נוכרייה" עובדה לטלוויזיה, והעונה הראשונה שודרה ב-2014 בארצות הברית.
הסדרה שודרה בישראל ב-2015, בשם "זרה".
אביה היה סנטור במדינת אריזונה למשך 16 שנים, והחזיק לאחר מכן בתפקידים ממשלתיים אחרים.
גבלדון גדלה בעיר פלגסטף, שם סיימה תואר ראשון בזואולוגיה באוניברסיטת צפון אריזונה.
היא המשיכה לתואר שני בביולוגיה ימית באוניברסיטת קליפורניה בסן דייגו, ולאחר מכן לדוקטורט באקולוגיה התנהגותית, באוניברסיטת צפון אריזונה ב-1978.
גבלדון הייתה העורכת המייסדת של כתב העת Science Software Quarterly ב-1984, בזמן שעבדה במרכז ללימודי הסביבה באוניברסיטת אריזונה סטייט.
במשך שנות השמונים כתבה גבלדון ביקורות תוכנה ומאמרים טכניים עבור מגזיני מחשבים, וכן מאמרים במדע פופולרי וספרי קומיקסי עבור חברת וולט דיסני.
היא לימדה לימודי הסביבה באריזונה סטייט 12 שנה, עד שעזבה כדי לכתוב במשרה מלאה.
ב-1988, גבלדון החליטה לכתוב רומן "כדי להתנסות, ללמוד איך", ובלי שום כוונה להראות אותו לאף אחד.
בתור חוקרת, היא החליטה שרומן היסטורי יהיה הקל ביותר לחקור ולכתוב, אך לא היה לה רקע בתחום ההיסטוריה, והיא אפילו לא ידעה על איזו תקופה היא רוצה לכתוב.
גבלדון ראתה, במקרה, פרק של "דוקטור הו", בו אחת הדמויות הייתה צעיר סקוטי מהמאה ה-18, בשם ג'יימי מקרימון, והוא היה ההשראה לדמות הגברית המרכזית שלה, ג'יימי פרייזר, ולמיקום הרומן בסקוטלנד של אותה תקופה.
בהתחלה, הגיבורה של הרומן הייתה אישה אנגליה שנועדה לייצר קונטרה ל"סקוטים בקילטים", אך בכתיבה, היא רקמה חיים משל עצמה, "והשתלטה על הסיפור, כשהיא מספרת אותו בעצמה, יחד עם הערות עוקצניות מודרניות לגבי כל דבר".
כדי להסביר את הראיה המודרנית של הדמות, גבלדון החליטה להפוך אותה למישהי שהגיעה מן המאה ה-20 לסקוטלנד של 1745. בימים של ניצני האינטרנט, גבלדון שיתפה פרק מהספר בפורום ספרותי, והסופר ג'ון א.
סטיץ' התלהב, והכיר אותה לסוכן פרי נולטון, שהשיג לה חוזה לטרילוגיה - הספר שכתבה ועוד שניים עתידיים.
לספר היא קראה בתחילה "Cross Stitch", ובשם זה גם יצא בבריטניה, אך המו"ל האמריקאי שינה את השם ל-Outlander (נוכרייה).
כשיצא ספרה השני, עזבה גבלדון את האקדמיה כדי לפתח את הקריירה החדשה שלה כסופרת.
בסדרת הנוכרייה יש נכון ל-2022 תשעה ספרים, כאשר האחרון מהם, "אמור לדבורים שהלכתי" יצא ב-2021. בנוסף, יצאה סדרת ספינאוף לנוכרייה בשם "לורד ג'ון", שהגיבור שלהם הוא דמות משנית בסדרת האם.
גבלדון מתגוררת בסקוטסדייל, אריזונה, עם בעלה, דאג וטקינס, ולהם שלושה ילדים בוגרים, לורה, ג'ני וסופר הפנטזיה סם סייקס.
הסדרה מספרת את סיפורה של קלייר רנדל, אחות מתקופת מלחמת העולם השנייה, אשר עוברת בזמן לסקוטלנד של תקופת מרד היעקוביטים של 1745. שם היא מתאהבת במורד הצעיר, ג'יימי פרייזר.
ההרפתקאות המתמשכות מתרחשות באנגליה, סקוטלנד, צרפת, הקריבים, וצפון אמריקה.
Outlander (1991) (יצא בבריטניה ואוסטרליה בשם Cross Stitch)
נוכרייה (Outlander) - הוצאת כנרת, 2009, תרגום: ארז אשרוב
שפירית בענבר (Dragonfly in Amber) - הוצאת כנרת, 2012, תרגום: ארז אשרוב
נוסעת מעבר לזמן (Voyager) - חלק ראשון - הוצאת כנרת זמורה ביתן, 2015, תרגום: ברוך גפןנוסעת מעבר לאוקיינוס (Voyager) - חלק שני - הוצאת כנרת זמורה ביתן, 2015, תרגום: ברוך גפן
תופי הסתיו (Drums of Autumn) - חלק ראשון - הוצאת כנרת זמורה ביתן, 2016, תרגום: ברוך גפןתופי הסתיו (Drums of Autumn) - חלק שני - הוצאת כנרת זמורה ביתן, 2016, תרגום: ברוך גפן
הצלב הבוער (The Fiery Cross) - חלק ראשון - הוצאת כנרת זמורה ביתן, 2017, תרגום: ברוך גפןהצלב הבוער (The Fiery Cross) - חלק שני - הוצאת כנרת זמורה ביתן, 2017, תרגום: ברוך גפן
משב שלג ואפר (A Breath of Snow and Ashes) - חלק ראשון - הוצאת כנרת זמורה ביתן, 2018, תרגום ברוך גפןמשב שלג ואפר (A Breath of Snow and Ashes) - חלק שני - הוצאת כנרת זמורה ביתן, 2019, תרגום: ברוך גפן
לורד ג'ון גריי הוא דמות משנית בסדרת הנוכרייה, לו גבלדון הקדישה מספר ספרים ונובלות, המתרחשים בין השנים 1756–1761, השנים של הספר "הנוסעת" בסדרת האם.
הספרים הם ספרי מסתורין היסטוריים.
"לעמוד או ליפול" (Seven Stones to Stand or Fall), כנרת בית הוצאה לאור, 2018, תרגום: עמית פרדס.
אוסף סיפורים הקשורים לסדרת נוכריה:
"כמנהג הצבא" - סיפור מסדרת ג'ון גריי, נסיעתו לקנדה וכיבוש מצודת קוויבק מידי הצרפתים
"הרווח שבין" - סיפור על ג'ואן (אחותה של מרסאלי) שנוסעת לפריז על מנת להפוך לנזירה, פוגשת את מייקל מוריי (אחיו הבכור של איאן) ודמויות נוספות
"מגפת הזומבים" - סיפור מסדרת ג'ון גריי, נסיעתו לג'מייקה והתמודדותו עם מרד עבדים ועם זומבים
"עלה נידף ברוח בליל כל הקדושים" - סיפורם של הוריו של רוג'ר (בעלה של בריאנה)
"בתולים" - סיפור המתאר תקופה הקודמת לספר הראשון בסדרה.
ג'יימי פרייזר ואיאן מוריי נוסעים לצרפת והופכים לשכירי חרב
"ירוק חמקמק" - סיפור על הרולד (האל), אחיו הבכור של לורד ג'ון, על פגישתו עם מיני - מי שתהפוך לאשתו השנייה (אחרי שהתאלמן מהראשונה) ועל האירועים שהביאו לפגישה זו
"נצורים" - סיפור מסדרת ג'ון גריי, גריי נוסע להוואנה מעט לפני שהבריטים שלחים צי להטיל מצור על קובה
"נוכרייה" עובד כסדרת טלוויזיה, ששודרה לראשונה ברשת Starz בארצות הברית ב-9 באוגוסט 2014. הסדרה שודרה בישראל ב-2015 בשם "זרה".
ב-2010, החלק הראשון של "נכרייה" עובד לרומן גרפי בשם The Exile: An Outlander Graphic Novel, על ידי המאייר הואנג ניאן.
באותה שנה, יצא מחזור בעל 14 שירים תחת הכותרת Outlander: The Musical.
"נוכרייה" זכה בפרס הספר הרומנטי הטוב של 1991 של אגודת סופרי הרומנטיקה האמריקאים.
הספר בסדרה "A Breath of Snow and Ashes (2005)" יצא מיד למקום ראשון ברשימת רבי המכר של הניו יורק טיימס, וזכה בפרס Quill למד"ב/פנטזיה/אימה.
ספריה תורגמו ללפחות 24 שפות, ונמכרים בעשרות מדינות.
גם ספרים מסדרת לורד ג'ון מצאו עצמם ברשימת רבי המכר של הניו יורק טיימס, וזכו למועמדויות לפרסי ספרי מסתורין.
דיאן פרנקלין היא שחקנית אמריקאית.
פרנקלין נולדה במחוז נסאו ובנערותה החלה לעבוד כדוגמנית.
ב-1982 היא שיחקה בסרט "הבתול האמריקאי האחרון", הגרסה האמריקאית לסרט הקאלט הישראלי "אסקימו לימון" ושם גילמה את דמותה של קארן, המקבילה לדמותה של נילי אותה גילמה ענת עצמון.
ב-1985 גילמה סטודנטית צרפתייה הבאה לארצות הברית במסגרת חילופי סטודנטים בסרט "Better Off Dead", לצד ג'ון קיוזאק.
ב-1986 שיחקה את אמנדה, רעייתו של ג'וק יואינג בסרט המבוסס על סדרת הטלוויזיה "דאלאס".
ב-1989 שיחקה נסיכה בסרט "ההרפתקה המצוינת של ביל וטד" ובאותה שנה שיחקה בפרק של סדרת הטלוויזיה "אלפרד היצ'קוק מגיש".
דיאנה סרגייבנה ארבנינה היא זמרת, מוזיקאית, משוררת, מקימה וסולנית הרכב הרוק נוצ'נייה סנייפרי.
זוכת אות אמנית כבוד של הרפובליקה הצ'צ'נית (2005).
דיאנדרה קיין הוא כדורסלן אמריקאי-הונגרי המשחק בקבוצת פריסטרי אתונה היוונית.
קיין נולד בפיטסבורג שבארצות הברית, שם גדל ושיחק שלוש שנים במכללת מרשל ושנה אחת (2014) מצוינת באייווה סטייט, במדיה נבחר לחמישייה השלישית בכל ליגת המכללות עם ממוצעים של 17.0 נק', 6.8 ריב' ו-5.9 אס' למשחק.
לאחר שניסה את מזלו בליגת הקיץ של ה-NBA ב-2014 במדי לוס אנג'לס לייקרס, הצטרף לקראסני אוקטיבר הרוסית וכעבור זמן קצר עבר לאנטוורפ ג'יינטס הבלגית בה סיפק ממוצעים של 14.4 נק', 7.4 ריב' ו-5.5 אס' ביורוצ'לנג' לצד 12.1 נק', 5.8 ריב' ו-3.4 אס' בליגה הבלגית.
בקיץ עבר לגרמניה ושיחק בשורות רטיופארם אולם ותרם 10.4 נק', 5.0 ריב' ו-2.9 אס' ביורוקאפ.
בחודש ינואר באותה עונה עבר להפועל אילת וסיפק ממוצעים של 11.5 נק', 5.1 ריב' ו-2.7 אס' ב-19 משחקים בעונה הסדירה, ובפלייאוף שיפר ממוצעיו ל-17.8 נק', 9.3 ריב' ו-2.5 אס' למשחק, כולל 22 נק' ו-13 ריב' בחצי גמר הפיינל פור.
בעונת כיכב במדי ניז'ני נובגורוד הרוסית עם 16.8 נק', 7.6 ריב' ו-4.3 אס' ביורוקאפ.
לקראת סיום העונה עבר לשורות ריאל בטיס (סביליה) מהליגה הספרדית וסיפק ממוצעים של 9 נק', 7.2 ריב' ו-2.2 אס' למשחק.
בקיץ חתם קיין בשורות מכבי תל אביב לעונה עם אופציה לעונה נוספת.
בקיץ 2017 קיבל קיין אזרחות הונגרית ונכלל בסגל הרחב של הנבחרת הלאומית של הונגריה לקראת יורובאסקט 2017.
דיאנדרה אייטון הוא כדורסלן בהאמי המשחק בלוס אנג'לס לייקרס מליגת ה-NBA.
גובהו 2.11 מטרים והוא משחק בעמדת הסנטר.
אייטון נולד בנסאו שבאיי הבהמה, ובצעירותו עברה משפחתו להתגורר בסן דייגו שבקליפורניה, ארצות הברית.
בשנת 2015 עבר ללמוד ב'אקדמיית הילקרסט פרפ' שבפיניקס, אריזונה, לקראת שתי שנותיו האחרונות בתיכון.
בעונתו הראשונה בקבוצת הכדורסל של בית ספרו שיתף פעולה עם מרווין באגלי לתקופה של מספר חודשים, ורשם ממוצעים של 29.2 נקודות, 16.7 ריבאונדים ו-3.8 חסימות למשחק.
בעונתו האחרונה בתיכון, בה שמר על ממוצעים דומים, נבחר להשתתף במשחקי המקדונלד'ס אול-אמריקן ונייקי הופ סאמיט, המציגים את שחקני התיכונים המצטיינים בארצות הברית.
בסיום לימודיו התיכוניים דורג אייטון ראשון ברשימת שחקני התיכונים המבוקשים ביותר במכללות, ובחר ללמוד באוניברסיטת אריזונה.
במהלך עונת המכללות דווח כי בשנת 2016 התנהל משא ומתן בין מאמן קבוצת אריזונה, שון מילר, לבין סוכן השחקנים כריסטיאן דוקינס, לגבי תשלום של 100,000 דולר לאייטון על מנת להבטיח את הצטרפותו לאריזונה.
אחד מעוזרי המאמן בקבוצה, עמנואל ריצ'רדסון, שוחרר מהקבוצה עקב מעורבותו בפרשת השחיתות, אך הקבוצה הודיעה כי מילר יישאר בתפקיד המאמן לפחות עד סיום העונה, כמו גם אייטון אשר לא נמצא אשם.
לאורך עונתו היחידה באוניברסיטת אריזונה הציג אייטון יכולת טובה והעמיד ממוצעים מרשימים של 20.1 נקודות ו-11.6 ריבאונדים למשחק, אך קבוצתו הודחה במפתיע כבר בסיבוב הראשון של טורניר אליפות המכללות, על ידי אוניברסיטת באפלו הצנועה.
בסיום העונה נבחר אייטון לחמישיית העונה של ליגת המכללות ולשחקן העונה של מחוז Pac-12.
לאחר הדחת קבוצתו הודיע אייטון על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.
בדראפט ה-NBA 2018 נבחר אייטון במקום הראשון על ידי פיניקס סאנס.
לאורך עונת הרוקי שלו קלע אייטון 16.3 נקודות ואסף 10.3 ריבאונדים בממוצע למשחק, ב-71 המשחקים בהם שותף.
בתחילת עונת הושעה על ידי ליגת ה-NBA ל-25 משחקים בגין שימוש בחומרים אסורים.
דיאן פריש היא שחקנית אנגלייה, המוכרת בעיקר מהופעתה בתפקיד דניס פוקס באופרת הסבון "איסטאנדרס" של ה-BBC, ובתפקיד סמלת בילוש אווה שארפ בסדרה "The Bill".
אחרי שסיימה את הלימודים באקדמיה המלכותית לאמנות הדרמה (RADA) עבדה בעיקר בתיאטרון והשתמשה בהגייה המקובלת שלמדה ב-RADA כדי להרחיב את הרפרטואר שלה לתפקידים שייקספיריים, כגון קורדליה בהפקה של "המלך ליר" שהועלתה ב-1994 עם להקת התיאטרון טאלאווה.
בטלוויזיה הופיעה פריש בתפקידים שונים.
היא גילמה את בת' טיילור בסדרה "לאבג'וי" בכיכובו של איאן מקשיין.
את דמותו של אביה של בת' גילם רודולף ווקר שבהמשך גילם את פטריק טרומן באופרת הסבון "איסטאנדרס" לצדה של פריש ששיחקה בתפקיד דניס פוקס.
תפקיד נוסף שלה בטלוויזיה היה בדמות לולה כריסטי, חברתו של מיק מקפרליין בסדרה "איסטאנדרס" בשנת 1998.
פריש הופיעה בדרמות טלוויזיוניות בהן הסדרה "The Bill" ובסדרת הספין אוף "M.I.T.: Murder Investigation Team" בתפקיד סמלת בילוש אווה שארפ.
לפני כן כיכבה בסדרה "Babyfather", וזכתה על הופעתה בפרס Royal Television Society לשחקנית הטובה ביותר לשנת 2001 - השחקנית השחורה הראשונה שזכתה בפרס חשוב של RTS.
פריש חזרה לשחק באופרת הסבון "איסטאנדרס" בשנת 2006 בתפקיד קבוע בדמות דניס פוקס.
היא פרשה זמנית מהסדרה בינואר 2008 כדי ללדת את בתה, וחזרה להופיע ביוני 2008.
ב-1996 שיחקה פריש בתפקיד מילי בסרט "Indian Summer", שהופץ גם בשם "Alive And Kicking" (חיים ובועטים).
דיאן פלטשר היא שחקנית אנגלייה.
פלטשר נולדה בעיר דרבי שבדרבישייר.
היא גילמה את ננסי בסיטקום הבריטי "Fairly Secret Army", והופיעה בסדרות טלוויזיה פופולריות כגון אופרת הסבון "קורוניישן סטריט", "המפקח מורס", "פוארו", סדרת הדרמה "Within These Walls", "רציחות במידסומר", ובסדרה "בקצב הלב".
בשנת 1971 שיחקה במחזה "No One Was Saved" בתיאטרון רויאל קורט.
הופעת הבכורה שלה בקולנוע הייתה בסרטו של רומן פולנסקי "מקבת'".
בעיבוד של ה-BBC ל"בית הקלפים" ובסדרות ההמשך "שלום אדוני המלך" ו"הפוסק האחרון" גילמה פלטשר את דמותה של אליזבת' ארקרט, אשתו של מי שהיה מצליף המפלגה השמרנית ואחר כך ראש הממשלה פרנסיס ארקרט (בגילומו של איאן ריצ'רדסון).
לוסון הוא בנם המשותף של פלטשר ושל השחקן דניס לוסון.
בובי בנט סדרת טלוויזיה 1984–1986 Fairly Secret Army ננסי סדרת טלוויזיה 1988 A Gentleman's Club גלוריה סדרת טלוויזיה (2 פרקים) 1990 המפקח מורס Inspector Morse מריון בורק בפרק "Masonic Mysteries" 1990 Who Bombed Birmingham?
נחשב לאחד משחקני ההוקי שדה הגדולים בכל הזמנים.
במהלך הקריירה שלו (1926–1949) הבקיע צ'אנד 570 שערים ב-185 משחקים במסגרת משחקי נבחרת הודו בהוקי שדה.
ממשלת הודו העניקה לו ב-1956 את הפדמה בהושאן , העיטור האזרחי השלישי בחשיבותו.
יום ההולדת שלו, 29 באוגוסט, נחוג כיום הספורט הלאומי בהודו מדי שנה.
באולימפיאדת אמסטרדם (1928) זכה צ'אנד עם חבריו לנבחרת בפעם הראשונה במדליית זהב בטורניר ההוקי שדה.
הוא היה מלך השערים בטורניר עם 14 שערים, הרבה לפני המקום השני אחריו, 3 שחקנים שהבקיעו 5 שערים כל אחד.
באולימפיאדת לוס אנג'לס (1932) הוא זכה עם חבריו לנבחרת בפעם השנייה ברציפות במדליית זהב בטורניר ההוקי שדה.
הוא הבקיע 12 שערים, אחרי חברו לנבחרת, אחיו הצעיר רופ סינג שהבקיע 13 שערים.
באולימפיאדת ברלין (1936) זכה צ'אנד עם חבריו לנבחרת בפעם השלישית ברציפות במדליית זהב בטורניר ההוקי שדה.
במשחק הגמר גברה נבחרת הודו על גרמניה 8–1. לאחר המשחק, אדולף היטלר הציע לו משרה בכירה בצבא הגרמני.
רופ סינג, אחיו הצעיר של צ'אנד אף הוא אלוף אולימפי בהוקי קרח בעל 2 מדליות זהב (לוס אנג'לס 1932 וברלין 1936) ואשוק קומאר , בנו של צ'אנד אף הוא היה שחקן הוקי שדה מצטיין זוכה מדליית ארד באולימפיאדת מינכן (1972).
דיאנדרה ג'יימס האנטר הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדת הסמול פורוורד.
בשנת 2019 זכה בטורניר אליפות המכללות בכדורסל כשחקן אוניברסיטת וירג'יניה.
האנטר נולד בפילדלפיה שבפנסילבניה, ולמד ב"תיכון פרנדס סנטרל" שבווינווד הסמוכה.
בשנתו האחרונה בקבוצת הכדורסל של התיכון קלע 23.5 נקודות בממוצע למשחק, ונבחר לשחקן העונה בליגת התיכונים השנייה של פנסילבניה (Pennsylvania Class AA Player of the Year).
בשנת 2017 החל האנטר ללמוד באוניברסיטת וירג'יניה, ולאורך עונתו הראשונה בקבוצת הכדורסל שלה קלע 9.2 נקודות למשחק כשחקן ספסל.
במשחק האחרון של טורניר ה-ACC סבל משבר בשורש כף ידו השמאלית, ובהיעדרו הפסידה וירג'יניה כבר במשחק הראשון של טורניר אליפות המכללות.
בעונתו השנייה הפך לאחד השחקים המובילים של הקבוצה, לצד צמד הגארדים טיי ג'רום וקייל גאי, עם ממוצעים של 15.2 נקודות ו-5.1 ריבאונדים למשחק.
בטורניר אליפות המכללות העפילה וירג'יניה לשלב הפיינל פור לראשונה מזה 35 שנים, ובהמשך זכתה בתואר האליפות הראשון בתולדותיה.
כ-13 שניות לסיום משחק הגמר מול אוניברסיטת טקסס טק, כאשר קבוצתו בפיגור 65–68, קלע האנטר שלשה אשר השוותה את התוצאה ושלחה את המשחק להארכה, בסופה ניצחה וירג'יניה בתוצאה 85–77. האנטר סיים את משחק הגמר עם 27 נקודות, 9 ריבאונדים ו-4 שלשות.
בין הישגיו באותה עונה נמנים זכייה בפרס שחקן ההגנה המצטיין של מחוז ה-ACC, ובחירה לחמישיית העונה של המחוז.
בדראפט ה-NBA 2019 נלקח האנטר בבחירה הרביעית על ידי לוס אנג'לס לייקרס, ומיד הועבר לניו אורלינס פליקנס בטרייד ששלח ללייקרס את אנתוני דייוויס.
לאחר מכן הועבר האנטר בטרייד נוסף לאטלנטה הוקס, בתמורה לג'קסון הייז (הבחירה השמינית בדראפט) וניקיל אלכסנדר-ווקר (הבחירה ה-17).
ב-10 בדצמבר 2019 קלע האנטר שיא עונתי של 28 נקודות, בהפסד ההוקס מול מיאמי היט.
דיאן ראדוניץ' (במונטנגרית: Дејан Радоњић; נולד ב-2 בפברואר 1970 בפודגוריצה) הוא מאמן כדורסל וכדורסלן עבר מונטנגרי, המאמן את קבוצת זניט הרוסית מהליגה המאוחדת של VTB.
ראדוניץ' החל את קריירת האימון שלו בשנת 2005 כמאמן קבוצת בודוצ'נוסט פודגוריצה המונטנגרית.
כמאמן בודוצ'נוסט הוא זכה בשש אליפויות מונטנגרו ושישה גביעי מונטנגרו.
בנוסף, הוא אימן במשך תקופה קצרה את נבחרת מונטנגרו ב-2011.
בשנת 2013 עזב ראדוניץ' את בודוצ'נוסט ומונה למאמן הכוכב האדום בלגרד.
ב-30 ביוני 2015 הוא האריך את חוזהו בכוכב האדום בשנתיים נוספות.
ב-2 באפריל 2018 מונה ראדוניץ' למאמן באיירן מינכן הגרמנית לאחר פיטוריו של אלכסנדר ג'ורג'ביץ'.
בינואר 2026, מונה לאמן את זניט סנקט פטרבורג.
דיאן ריי היא סוציולוגית אנגלית, פרופ' לחינוך באוניברסיטת קיימברידג'.
היא ידועה בעיקר בזכות מחקרה על אי-שוויון בחינוך בקרב תלמידים בבתי ספר ממלכתיים באנגליה והעניין שלה בתורתו של פייר בורדייה בדבר הביטוס ומעמד.
ריי טוענת שאי-השוויון משעתק עצמו דרך מערכות החינוך הציבוריות והפרטיות, אשר משמרות את ההפרדה וההעדפה למעמדות הביניים המבוססים, וכך משמרות את הפערים בין העשירים לעניים.
ריי היא בתו של כורה פחם, הבכורה מבין שמונה ילדים.
ריי לימדה במשך 20 שנה בבית ספר יסודי לפני שהתחילה לעבוד בקיימברידג', איפה שהיא התקדמה עם השנים לפרופסור אמריטוס לסוציולוגיה של החינוך.
דיאנה ג'י גלאגר הייתה סופרת אמריקנית, מחברת ספרי ילדים ונוער שהתבססו על סדרות טלוויזיה לכל הגילים.
נולדה ב-14 במרץ 1946 בפטרסון שבמטרופולין של ניו יורק.
התחתנה עם הסופר מרטין בורק.
נפטרה ב-2 בדצמבר 2021. התגוררה בפלורידה.
The Book of Three (2004) (עם קונסטנס ברג' ופול רודיטיס)
דיאנה רוזמונד קונסטנס גרייס אירן גוּלד, בהמשך דיאנה מנוחין, ברונית מנוחין הייתה בלרינה ושחקנית וזמרת בריטית, הזכורה בעיקר כאשתו השנייה של הכנר יהודי מנוחין.
אנה פבלובה, מכל מקום, תיארה אותה כרקדנית האנגלייה היחידה שראתה, שהייתה "מחוננת בנשמה", ואילו ארנולד הסקל תיאר אותה כ"רקדנית המוזיקלית ביותר שהוציאו מהם האנגלים עד כה".
גולד נולדה בבלגרביה, לונדון בשנת 1912. אביה היה ג'רלד גולד, עובד השירות הציבורי במשרד החוץ וחבר העמים, ואמה הייתה הפסנתרנית אוולין סוארט.
היה לה אח בכור, ג'רארד, ואחות צעירה, גריזלדה.
אביה היה אירי במוצאו, אך גדל בפריז; אמה למדה בבריסל ובפריז.
היו התרבות והשפה הצרפתית חלק בלתי נפרד מגידולה של דיאנה מראשית ימיה.
אביה מת מטיפוס בשנת 1916, כשדיאנה הייתה רק בת שלוש.
ב-1920, כשהייתה בת שבע, נישאה אמה בשנית, לססיל הארקורט, קצין צי שקיבל בשנת 1945 תואר אבירות והיה לאדמירל סר ססיל הארקורט.
היכרותה הראשונה של דיאנה גולד עם ההתרגשות שבריקוד הייתה כשרקדה ג'יג אירי במופע בית ספר, בגיל שמונה.
אמה לקחה אותה ללמוד עם לובוב יגורובה בפריז, אבל היא חזרה ללונדון ובגיל תשע נרשמה לבית הספר לבלט של מארי ראמבר, שם המשיכה ללמוד עשר שנים.
היא הייתה גבוהה לגבי בלרינה בשנים ההן (173 ס"מ), ונטייה לסרבול הובילה לכינוי שניתן לה, "קלאמזינה".
בגיל 14, רקדה כבת-זוגו של פרדריק אשטון, בבכורה של הבלט הראשון שלה, "לדה והברבור".
סרגיי דיאגילב הבחין בה והזמין אותה להצטרף ללהקתו, אך הוא מת לפני שהתוכנית יצאה לפועל.
אותו ביש-מזל פקד אותה עם אנה פבלובה, שאמרה כי דיאנה היא הרקדנית האנגלית היחידה שראתה ש"יש לה נשמה".
היא הוזמנה לרקוד עם הלהקה של פבלובה, אבל פבלובה מתה לפני שהרעיון קרם עור וגידים.
היא המשיכה לרקוד במועדון הבלט של ראמבר ויצרה תפקידים באחדים מן הבלטים של פרדריק אשטון, בהם "סוויטת קפריול".
היא הופיעה עם אנטוני טיודור ב"אטלאנטה מן המזרח" ו"כוכבי הלכת", ועם נינט דה ולואה ב"Bar aux Folies-Bergère".
היא רקדה עם בלט רוס של ואסילי דה בזיל.
גולד הייתה רקדנית ראשית בעונות הראשונות של מארי ראמבר בראשית שנות ה-30' של המאה ה-20, בתפקידים כגון קיארינה ב"לה קרנבל" של מיכאיל פוקין והנימפה הראשית באחר הצהריים של פאון של וצלב ניז'ינסקי.
היא רקדה זמן קצר בתפקידים ראשיים עם להקתו של ז'ורז' בלנשין בלונדון ובפריז, אבל דחתה את הצעתו להצטרף לבית הספר החדש שלו בארצות הברית (שיהיה בהמשך לניו יורק סיטי בלט.
היא סירבה גם להזמנתו של לאוניד מאסין.
ב-1933 רקדה בהצגת הבכורה של "פאוואן לנסיכה שהלכה לעולמה" של פרדריק אשטון.
בין יתר תפקידיה התפקיד הראשי ב"ליזיסטראטה" של אנטוני טיודור.
לאחר שוויתרה סופית של קריירה בינלאומית, עבדה זמן מה עם הלהקה של אליסיה מרקובה ואנטון דולין בשנת 1935. עוד עבדה בתיאטרון והופיעה בכמה סרטי קולנוע כשחקנית לכל דבר.
היא הייתה לרקדנית הראשית של ארטס תיאטר בלט ב-1940 והייתה לפרימה בלרינה של להקת האופרה והבלט הרוסית של ג'יי פומרוי בתיאטרון קיימברידג' עד 1944. כמו כן הייתה לאחת הרקדניות הראשונות שדגמנו לרשת "פורטנום ומייסון" ולשבועוני אופנה.
משנת 1944 עד 1946 שיחקה, רקדה ושרה בתפקיד פרו פרו באלמנה העליזה בלונדון ובמסע הופעות.
היו לו שני ילדים, קרוב וזמירה, והוא היה צעיר בארבע שנים מדיאנה.
הוא חיזר אחריה במשך שלוש שנים לפני שנעתרה לו לבסוף.
נראה גם שהמשיכה הייתה הדדית, שכן דומה היה, שגולד מופיעה לעיתים קרובות בכל מקום שבו שהה.
הם נישאו במשרד המרשם בצ'לסי ב-19 באוקטובר 1947. שבעה-עשר יום לאחר שגירושיו מנולה קיבלו תוקף סופי.
לא היה להם פנאי לירח דבש, כיוון שלמנוחין היה קונצרט באותו לילה.
הקריירה של יהודי הייתה לתכלית העיקרית של דיאנה מאז והלאה, אף כי לא אחת התנסתה ב"נוסטלגיה מייסרת" לחייה כרקדנית.
כפי שכתבה ב"'Fiddler's Moll", "אם אמן מבצע אחד נישא לאחר, ברור שאחד מהשניים חייב לפוגג את אישיותו או אישיותה אל תוך זו של האחר." הוא ראה את נאמנותה כבלתי מוטלת בספק.
הם חתמו את שמותיהם במשותף "יהודיאנה".
היא גוננה עליו מאוד (ונודעה בלשונה החדה), והקדישה את ייה ליצירת סביבה מושלמת למתן ביטוי לכישרונו.
היא ליוותה אותו בכל מסעותיו הרבים ברחבי העולם.
משלושת הילדים שנולדו להם שרדו שניים, ג'רארד וג'רמי.
בן אחד מת סמוך להולדתו.
אף כי התקשתה להניח את ילדיה בהשגחת אחרים, הרגישה דיאנה, שחובתה ללוות את יהודי ולהסדיר את ענייניו חשובה יותר.
הופעותיו תוכננו שנתיים מראש, ודיאנה הייתה מקדישה עד 17 שעות ביום לארגון מסמכיו וסידורי הנסיעות שלו.
היא לא בררה במילים, כשהתייחסה אל עצמה כ"דיאנה גלוית הלב להבעית ומבעיתה בגלוי".
הוא התייחס אליה כ"מארחת השמיימית שלי בדרכי עלי אדמות" ו"חברת-אמת לחיים, מהימנה בכל עת ורבת השראה".
יהודי מנוחין עוטר בתואר אביר של כבוד בשנת 1965, אבל כיוון שלא היה נתין בריטי, לא היה זכאי להיקרא סר יהודי, וגם דיאנה מנוחין לא הייתה לליידי מנוחין.
מצב זה השתנה ב-1985, כשיהודי מנוחין היה לאזרח בריטניה, ותואר האבירות שלו קיבל תוקף רשמי.
ב-1993 קיבל סר יהודי תואר אצולה למשך חייו, ברון מנוחין מסטוק ד'אברנון.
לורד מנוחין מת בברלין ב-1999, וליידי מנוחין מתה בלונדון ב-2003, בגיל 90. היא הותירה אחריה את שני בניה ואת שני ילדיו של בעלה מנישואיו הראשונים.
דיאנה גולד כתבה שתי אוטוביוגרפיות: Fiddler's Moll (1984) ו-A Glimpse of Olympus (1996)
מספריה אלה עולים כישרון למילים וביטול עצמי שנון וגלוי-לב.
דיאן קלהאר (בסלובנית: Dejan Kelhar; נולד ב-5 באפריל 1984) הוא כדורגלן עבר סלובני ששיחק בעמדת הבלם.
קלהאר התחיל את הקריירה שלו בקבוצת הילדים של ברז'יצה, וזמן קצר לאחר מכן הצטרף למחלקת הנוער של צליה.
בקיץ , קלהאר חתם בגרויטר פירט מהבונדסליגה השנייה תמורת 100 אלף אירו.
לאחר שקלהאר מיעט לשחק בגרויטר, בינואר חזר לצליה.
ב-31 בינואר 2009, קלהאר חתם בסרקל ברוז' מליגת העל הבלגית.
בפברואר , קלהאר חתם בלגיה ורשה.
לאחר שאת עונת , קלהאר התחיל כשחקן חופשי וב-7 בנובמבר 2011, קלהאר חתם בהפועל חיפה, אך כעבור חודשיים וחצי חתם בסמסונספור מליגת העל הטורקית.
בהמשך הקריירה, קלהאר שיחק גם בגבאלה, הכוכב האדום בלגרד שפילד ונסדיי, סיוואספור, באד ראדקרסבורג ובנוסף חזר לקדנציה נוספת באולימפיה ליובליאנה וצליה.
ב-3 במרץ 2010, קלהאר ערך את הופעת הבכורה שלו בנבחרת סלובניה בניצחון 1-4 נגד .
מייקל יוג'ין ארצ'ר , שנודע בשם הבמה דיאנג'לו (D'Angelo), היה זמר, פזמונאי, רב-נגן ומפיק מוזיקלי אמריקאי.
דיאנג'לו היה בנו של כומר פנטקוסטלי בריצ'מונד, וירג'יניה.
הוא לימד את עצמו לנגן בפסנתר בילדותו, כשהושפע ממוזיקה כנסייתית ומאביו, שהיה כומר פנטקוסטלי.
בגיל 18 הוא זכה בתחרות כישרונות החובבים בתיאטרון אפולו של הארלם שלושה שבועות ברציפות.
לאחר השתייכות קצרה להרכב ההיפ הופ I.D.U., הצלחתו הגדולה הראשונה הגיעה בשנת 1994 ככותב ומפיק שותף בשיר "U Will Know" בביצוע אמנים שונים.
בשנת 1995 הוציא את אלבום הבכורה שלו, Brown Sugar.
האלבום זכה לשבחים רבים ונמכר בלמעלה משני מיליון עותקים.
האלבום נשאר במצעד הבילבורד במשך 65 שבועות, כשהוא כולל את הלהיטים "Lady", "Cruisin'" ושיר הנושא.
האלבום נחשב למניע מרכזי בהתפתחות תנועת הנאו סול של שנות ה-90, והוביל גל של אמנים בעלי סגנון דומה, כמו מקסוול ואריקה באדו.
את אלבומו השני, Voodoo, הוציא בינואר 2000 לאחר עבודה ממושכת באולפני Electric Lady בניו יורק עם קבוצת המוזיקאים Soulquarians שכללה את קווסטלאב, רוי הרגרוב, ג'יימס פויזר, פינו פלדינו וג'יי דילה.
מהאלבום בלט השיר "Untitled (How Does It Feel)" ששימש סינגל מוביל ונכנס למצעד שירי ה-R&B וזכה בפרס גראמי בקטגוריית "ביצוע ה-R&B הווקאלי הטוב ביותר - גבר" תוך שהאלבום זכה בקטגוריית "אלבום ה-R&B הטוב ביותר".
השיר הפך את דיאנג'לו לסמל מין – תדמית שממנה ניסה להתרחק.
האלבום הגיע היישר אל המקום הראשון במצעד הבילבורד 200.
לאחר תקופה זו, דיאנג'לו חש יותר ויותר לא בנוח ממעמדו ההולך וגדל כסמל מין.
לאחר מכן, התרחשו בחייו מאבקים אישיים רבים, כולל אלכוהוליזם, והפסקה מוזיקלית בת ארבע עשרה שנים.
בדצמבר 2014 הוציא את אלבום האולפן השלישי שלו, Black Messiah.
האלבום זכה לשבחי המבקרים ולהצלחה במצעדי המוזיקה, תוך שהגיע בשיאו למקום החמישי במצעד הבילבורד 200. בשנת 2018, ביצע את השיר "Unshaken", מתוך פסקול משחק הווידאו Red Dead Redemption 2.
דיאנג'לו נפטר ב-14 באוקטובר 2025 בגיל 51 לאחר מאבק ממושך במחלת הסרטן.
דֵיַאן קוּלוּסֶבְסְקִי (במקדונית: Дејан Кулушевски; נולד ב-25 באפריל 2000) הוא כדורגלן שוודי המשחק בעמדות הקיצוני והקשר ההתקפי בטוטנהאם הוטספר ובנבחרת שוודיה.
קולוסבסקי נולד בסטוקהולם שבשוודיה למשפחה צפון מקדונית, הוריו היגרו לשוודיה מהעיר אוחריד.
בגיל שבע הצטרף לאקדמיה של ברומאפויקארנה קבוצה קטנה מפרוור של סטוקהולם בשם ברומה.
בגיל 16 קולוסבסקי עבר לאקדמיה של אטאלנטה האיטלקית, ובעונת 2018/2019 קודם לקבוצה הבוגרת של המועדון שמשחקת בסרייה א'.
ב-20 בינואר 2019 ערך קולוסבסקי את הופעת הבכורה שלו בסרייה א' כשנכנס כמחליף בניצחון הקבוצה 0–5 על פרוזינונה.
באותה עונה קולוסבסקי ערך שלוש הופעות בליגה.
ב--18 ביולי 2019 קולוסבסקי הושאל לפארמה מהסרייה א' לעונה אחת.
ב-30 בספטמבר הוא כבש את שער הבכורה בקריירה שלו בניצחון פארמה על טורינו בתוצאה 2–3. ב-14 בדצמבר 2019 כבש את שערו הרביעי בליגה האיטלקית מול נאפולי.
היכולת המרשימה של קולוסבסקי שכבש ארבעה שערים ובישל שבעה נוספים בחצי עונה, שכנעה את אלופת איטליה יובנטוס לשלם עבורו 35 מיליון אירו, קולוסבסקי חתם על חוזה לארבע וחצי עונות ביובנטוס וחזר בהשאלה לפארמה עד תום עונת 2019/2020.
קולוסבסקי סיים את עונת 2019/2020 עם עשרה שערי ליגה ותשעה בישולים, ועזר לפארמה לסיים במקום ה-11 בליגה.
יכולתו הגבוהה של קולוסבסקי זיכתה אותו בתואר השחקן הצעיר של העונה בסרייה א'.
לקראת עונת 2020/2021 קולוסבסקי הצטרף רשמית לסגל של יובנטוס.
ב-20 בספטמבר 2020 קולוסבסקי רשם את הופעת הבכורה שלו במדי הקבוצה, בניצחון 0–3 על סמפדוריה.
ב-25 באוקטובר כבש את שער הבכורה שלו בקבוצה, במשחק מול הלאס ורונה שהסתיים בתוצאה 1-1. ב-19 במאי 2021 הוא כבש בניצחון 1–2 בגמר הגביע האיטלקי מול אטאלנטה.
ב-31 בינואר 2022 חתם קולוסבסקי בטוטנהאם הוטספר מהפרמייר ליג בעסקת השאלה ל-18 חודשים, תמורת עשרה מיליון אירו.
במידה וטוטנהאם תממש את אופציית הרכישה, הקבוצה תשלם 35 מיליון אירו נוספים.
ב-9 בפברואר ערך הופעת בכורה בהפסד 2–3 לסאות'המפטון.
ב-19 בפברואר כבש שער בכורה בניצחון 2–3 על מנצ'סטר סיטי.
בחצי עונה במדי הקבוצה הוא הציג מספרים טובים עם שמונה בישולים וחמישה שערים ב-18 הופעות ועזר לקבוצה לסיים במקום הרביעי ולשוב לשחק בליגת האלופות אחרי שנתיים של היעדרות.
בשל מוצאו הצפון המקדוני שיחק קולוסבסקי במדי הנבחרת עד גיל 16 של צפון מקדוניה.
מאידך שיחק בכל הנבחרות הצעירות של שוודיה.
ב-18 בנובמבר 2019 קולוסבסקי ערך את הופעת הבכורה שלו במדי הנבחרת הבוגרת של שוודיה בניצחון 0–3 על איי פארו במסגרת מוקדמות יורו 2020. ב-8 בספטמבר 2020 קולוסבסקי כבש את שערו הראשון בנבחרת שוודיה בניצחון 1–2 על נבחרת קרואטיה במסגרת ליגת האומות.
דיאנה איריס בר עוז (רדמן) (נולדה ב-2 ביולי 1984) היא כדורגלנית אמריקאית-ישראלית, המשחקת בתפקיד הקשרית האחורית, בנבחרת ישראל ושיחקה בעברה במכבי חולון בישראל ובליגה האמריקאית והספרדית בכדורגל נשים.
דיאנה איריס-רדמן (כיום בר-עוז) נולדה בניו יורק למשפחה יהודית.
בילדותה למדה בבית הספר ממוריאל שבהייד פארק בעיר.
בהמשך הוצעה לה מלגה מלאה על ידי אוניברסיטת ריידר שבניו ג'רזי, אולם היא הועברה לקולג' קווינס שבניו יורק אחרי שנתה הראשונה ושם המשיכה, כשבכוונתה היה להישאר בקולג' לפני מעבר למוסד יוקרתי יותר, אך שינתה את דעתה לבסוף ונכנסה לתוכנית הכדורגל במכללה בראשותו של כדורגלן העבר רובי יאנג.
בזמן ששיחקה בקבוצת הקווינס קולג' בניו יורק, הייתה רדמן מועמדת לאשת השנה של ארגון ה-NCAA, וקיבלה את תואר מכללת קווינס לאתלטית השנה.
רדמן סיימה את המכללה במאי 2009, כבוגרת תואר שני באומנויות עם התמחות בשירה וכתיבה יוצרת, תואר ראשון בסוציולוגיה עם מיקוד במחקר חברתי וסטטיסטיקה, ותואר ראשון באנגלית תוך קבלת "פרס זולוט" להבטחה הספרותית.
לאחר מכן סיימה תואר שני באוניברסיטת תל אביב בעבודה סוציאלית עם התמחות במשבר וטראומה.
לפני שהמשיכה לקריירה ככדורגלנית מקצוענית, זכתה רדמן בכל אותות ההצטיינות האמריקאית בקרב שבע ובריצת מסלול שדה באוניברסיטת ריידר.
במקביל להיותה כדורגלנית, עובדת רדמן כעובדת סוציאלית.
עוד בהיותה במכללה בארצות הברית שיחקה רדמן עבור קבוצת הלונג איילנד ראף ריידרדס בליגת הכדורגל האמריקאית USL W-League.
בשנת 2006 עברה לישראל והצטרפה לקבוצת מכבי חולון אשר שיחקה בליגת העל לנשים.
בחולון שיחקה רדמן שש עונות וזכתה ב-3 אליפויות וב-4 גביעי מדינה, והיא הופיעה שש פעמים במדי הקבוצה במסגרת ליגת האלופות לנשים.
ב-2013 חזרה רדמן לארצות הברית, לליגה W-League האמריקאית וחתמה בקבוצת פאלי בלוז.
ב-2014 רדמן נבחנה לקבוצת יוסטון דינמו בליגה, אך נפצעה במשחקי הטרום עונה.
ב-2015 חתמה רדמן במועדון הספרדי - קלאב דפורטיבו סנטה תרזה (CD סנטה תרזה).
ב-2010 החלה רדמן לשחק עבור נבחרת ישראל לנשים כשהופעת הבכורה שלה הייתה נגד נבחרת קזחסטן באסטנה.
בסך הכל שיחקה בר-עוז 30 משחקים במדי הנבחרת בכחול לבן, ולא הבקיעה שערים לזכותה.
דיאנדרה פייר במברי הוא כדורסלן אמריקאי, שמשחק בקבוצת מילווקי באקס מליגת ה-NBA, בעמדות הקלע והסמול פורוורד.
בן דודו של שחקן פילדלפיה 76', ג'יידן ספרינגר.
במברי נולד וגדל בשארלוט שבקרוליינה הצפונית, ובשנת 2013 החל ללמוד באוניברסיטת סנט ג'וזף בפילדלפיה.
כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, לצד הרכז לנגסטון גאלוויי, ובשתי העונות הבאות הפך לשחקן המוביל של הקבוצה, ורשם ממוצעים של 17.6 נקודות, 7.7 ריבאונדים ו-4.1 אסיסטים למשחק.
בדראפט ה-NBA 2016 נבחר במברי על ידי אטלנטה הוקס, בבחירה ה-21. לאורך 4 עונותיו עם ההוקס קלע 6.2 נקודות ואסף 3.4 ריבאונדים בממוצע למשחק.
בנובמבר 2020 חתם על חוזה בטורונטו ראפטורס.
בעונתו היחידה בקבוצה קלע 5.7 נקודות בממוצע למשחק.
ב-16 במאי 2021 קלע שיא קריירה של 23 נקודות, בהפסד של הראפטורס מול אינדיאנה פייסרס.
באוגוסט 2021 חתם במברי על חוזה בברוקלין נטס.
ב-27 בנובמבר קלע שיא עונתי של 18 נקודות כולל 9 ריבאונדים בהפסד לפיניקס סאנס.
ב-10 בפברואר 2022 שוחרר מהקבוצה.
ב-16 בפברואר 2022 חתם במברי במילווקי באקס.
דיאן אליזבת ריבס (נולדה ב -23 באוקטובר 1956) היא זמרת ג'אז אמריקאית.
דיאן ריבס נולדה בדטרויט, מישיגן, למשפחה מוזיקלית.
אביה היה זמר, אמה ניגנה בחצוצרה, דודה הוא הבסיסט צ'ארלס בורל, ובן דודה הוא נגן הקלידים ג'ורג' דיוק.
היא גדלה בדנוור, קולורדו, על ידי אמה, ואדה סוונסון, ומשפחת אמה לאחר שאביה נפטר כשהייתה בת שנתיים.
בשנת 1971 החלה לשיר ולנגן בפסנתר.
היא הייתה חברה במקהלה בתיכון שלה, ותוך כדי הופעה בכנס בשיקגו הבחין החצוצרן קלארק טרי, שהזמין אותה לשיר איתו.
"היו לו להקות כוכבים מדהימות אלה, אבל לא היה לי מושג מי כולן!
הדבר שאהבתי בו הוא האופן שבו הם התייחסו זה לזה - סוג של אינטימיות שלא הייתי חלק ממנה.
הייתי זמרת צעירה, וזו הייתה אדמה פורייה עבורי ".
היא למדה שירה קלאסית באוניברסיטת קולורדו.
ריבס עברה ללוס אנג'לס, שם שרה והקליטה עם סטנלי טרנטיין, לני ווייט ובילי צ'יילדס.
היא הקליטה עם להקת Caldera, ולאחר מכן ייסדה את להקת "טיסת לילה" (Night Flight) עם הפסנתרן בילי צ'יילדס, איתו תשתף פעולה שוב בשנות התשעים.
היא עברה להתגורר בניו יורק ומ -1983 עד 1986 הופיע עם סרז'יו מנדז ויצאה לסיורים עם הזמר והמוזיקאי הארי בלפונטה.
בשנת 1987 היא חתמה עם חברת התקליטים בלו נוט (Blue Note) ובשנה זו יצא האלבום הקרוי על שמה Dianne Reeves, בהשתתפות הרבי הנקוק, פרדי האברד וטוני ויליאמס, אלבום שהיה מועמד לפרס גראמי.
בהמשך הקריירה שלה היא זכתה בחמישה פרסי גראמי.
מבקר המוזיקה סקוט יאנאו אמר עליה: "היא ממשיכת דרכם של דיינה וושינגטון וכרמן מקריי, ריבס היא פרשנית מעולה של מילים וזמרת מיומנת של שירת סקאט".
צליל קולה הושווה לזה של פטי אוסטין, ונסה רובין, אניטה בייקר ושל רגינה בל.
ריבס הופיעה בטקס הסיום של אולימפיאדת סולט לייק סיטי (2002).
בשנת 2006 זכה פסקול הסרט בפרס הגראמי לאלבום הג'אז הטוב ביותר.
דיאן זכתה להכרה על ידי בית הספר ג'וליארד וקבלה תואר דוקטור לשם כבוד לאמנויות יפות בזכות "הווירטואוזיות עוצרת הנשימה, העוצמה האלתורית וסגנון הג'אז ואר אנד בי הייחודי שלה".
היא קיבלה את הפרס בטקס חלוקת התארים ה-110 של ג'וליארד במרכז לינקולן, יחד עם הבלרינה סוזן פרל, במאי התיאטרון ניקולס היטנר, הפסנתרן והמנצח מאריי פרחיה ושחקן הקולנוע פיטר סלרס.
ריבס הופיעה בישראל בפסטיבל הג'אז בים האדום באילת בשנת 2005 ובשנת 2011.
דיאנג'לו דיימון הריסון הוא שחקן כדורסל אמריקאי המשחק בעמדת הקלע בפרומיטיי מהסופרליגה האוקראינית וליגת האלופות של פיב"א.
הוא שיחק בקבוצות בטורקיה, ישראל, רוסיה, צרפת, איטליה ואוקראינה.
ב-30 ביוני 2015, האריסון חתם בקבוצה הטורקית אושאק ספורטיף לעונת 2015–16. ב-26 באוקטובר 2015, האריסון חתם על הארכת חוזה לשנה.
ב-25 משחקים ששיחקו במהלך עונת 2016–17, הוא העמיד ממוצעים של 13 נקודות, 3.8 ריבאונדים ו-4 אסיסטים למשחק.
ב-10 ביולי 2017 חתם הריסון בהפועל גלבוע גליל מליגת העל בכדורסל לעונת 2017–18. ב-20 בינואר 2018, הריסון רשם שיא קריירה של 34 נקודות, כשקלע 11 מ-19 מהשדה, יחד עם שישה ריבאונדים, חמש חטיפות וארבעה אסיסטים בניצחון 94–91 על מכבי תל אביב.
שלושה ימים לאחר מכן, האריסון נבחר ל-MVP של המחזור ה-14. ב-28 באפריל 2018, הריסון השווה את שיא הקריירה שלו ב-34 נקודות, כשקלע 11 מ-18 מהשדה, יחד עם שישה ריבאונדים ושלושה אסיסטים בניצחון 90–86 על הפועל ירושלים.
לאחר מכן הוא נבחר ל-MVP של המחזור ה-27.
ב-31 משחקים ששיחק במהלך עונת 2017–18, הוא העמיד ממוצעים של 16.2 נקודות, 4.4 ריבאונדים, 2.9 אסיסטים ו-1.4 חטיפות למשחק.
הריסון עזר לגלבוע גליל להעפיל לפלייאוף, שם הפסידה להפועל ירושלים 1:3.
ב-24 ביולי 2018, האריסון חתם על חוזה לשנתיים עם הקבוצה הרוסית יניסיי מהליגה המאוחדת של VTB.
ב-24 באפריל 2019, הריסון רשם דאבל-דאבל ושיא עונתי של 34 נקודות ו-12 ריבאונדים, כשהוא קלע 10 מ-15 מהשדה, יחד עם ארבעה אסיסטים בניצחון 94–86 על חימקי.
ב-25 משחקי VTB, הוא העמיד ממוצעים של 16.1 נקודות, 6.4 ריבאונדים, 3 אסיסטים ו-1.2 חטיפות למשחק.
ב-8 ביולי 2019, האריסון חתם עם לה פורטל מה-LNB Pro A הצרפתית לעונת 2019-20. ב-19 בפברואר 2020, הוא עזב את המועדון מסיבות אישיות.
ב-25 בפברואר 2020 חתם במכבי ראשון לציון מליגת העל הישראלית, והוביל את הקבוצה לגמר הליגה, בו קלע שיא קריירה של 38 נקודות והוסיף 6 ריבאונדים ו-5 אסיסטים בהפסד למכבי תל אביב 86-81.
ב-3 באוגוסט 2020, הוא חתם לשנה בניו באסקט ברינדיזי מליגת העל האיטלקית וליגת האלופות של פיב"א.
ב-17 ביולי 2021, האריסון חתם עם פרומיטיי מהסופרליגה האוקראינית וליגת האלופות בכדורסל של פיב"א (BCL).
בקיץ 2017, הריסון התחרה בטורניר הכדורסל עבור Gael Nation, קבוצה שהורכבה מבוגרת הכדורסל של מכללת איונה.
בשני משחקים, הריסון העמיד ממוצעים של 22.5 נקודות, 5.5 ריבאונדים ו-4.0 אסיסטים למשחק ועזר לקבוצה לעלות לסיבוב השני של הטורניר בו הפסידה לבוהימ'ס ארמי.
ב-TBT 2018, הריסון הצטרף ל-Team Fancy.
ב-2 משחקים הוא העמיד ממוצעים של 11 נקודות, 4 אסיסטים ו-6.5 ריבאונדים למשחק.
הקבוצה הגיעה לסיבוב השני לפני שהודחה על ידי בוהימ'ס ארמי.
דיאנה אוונס או דיאנה אומו אוונס היא סופרת ועיתונאית בריטית.
דיאנה אוונס נולדה ב-1971 בניזדן, בצפון-מערב לונדון כילדה תאומה במשפחה רבת ילדים של אב אנגלי יליד יורקשייר ואם ילידת ניגריה.
היא בילתה חלק מילדותה בלאגוס, בירת ניגריה, אולם חיה ופעלה רוב שנותיה בלונדון.
היא למדה לימודי תקשורת באוניברסיטת סאסקס.
בשנות העשרים לחייה שכלה את אחותה התאומה פולה ששמה קץ לחייה, אירוע טראומתי שהשפיעה על כתיבת הרומן הראשון שלה.
הייתה זמן מה רקדנית בלהקת משאנגו בברייטון, אחר כך עיתונאית.
כתבה סיפורים ומאמרי בקורת ספרות בעיתונים וכתבי העת "מרי קלר, אינדפנדנט, אובזרבר, The Telegraph, The Source ';
טיים אאוט לונדון, The Stage, הרפרס בזאר.
פרסמה ראיוניות עם אישים כמו לורן היל, מאיה אנג'לו ומריה קארי.
סיימה בהמשך תואר שני בכתיבה יצירתית באוניברסיטת מזרח אנגליה.
הרומן הראשון שלה 26av המתאר מעבר מנעורים לבגרות התקבל בשבחים על ידי המבקרים